
RAPORT DE SPECIALITATE

Pentru aprobarea documentaţiei “Bilanţ real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2022 “ și a documentației ”Pierderile de energie termică – reale și tehnologice, pentru sistemul centralizat de alimentare cu energie termică al municipiului Timișoara, aferente anului 2022”

Având în vedere Referatul de aprobare nr. SC2023 –  9693/13.04.2023 al Primarului Municipiului Timişoara şi Proiectul de hotărâre privind aprobarea documentaţiei “Bilanţ real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2022 “ și a documentației ”Pierderile de energie termică – reale și tehnologice, pentru sistemul centralizat de alimentare cu energie termică al municipiului Timișoara, aferente anului 2022”
           Facem următoarele precizări:
Compania Locală de Termoficare COLTERM SA – în insolvență are ca obiect de activitate producerea energiei electrice şi termice, transportul, distribuţia şi furnizarea energiei termice pentru încălzire şi apă caldă de consum.
Obiectul documentaţiei promovate pentru aprobare în Consiliul Local îl constituie Bilanţul termoenergetic anual real și optimizat pentru sistemul centralizat de alimentare cu energie termică din Municipiul Timișoara care cuprinde și calculul de determinare a pierderilor reale și tehnologice (prin transfer de căldura și prin pierderi masice de agent termic) în sistemul de transport și distribuție din Municipiul Timișoara. 
Societatea de servicii energetice SHUMICON S.RL. Cluj-Napoca, având autorizația de auditor energetic de tip Clasa II, nr. 0021/06.04.2022 emisă de către Ministerul Energiei – Direcția Eficiență Energetică, a elaborat, în condițiile respectării prevederilor legale, lucrarea ”Bilanţ real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2022”.
Bilanțul termoenergetic al sistemului centralizat de alimentare cu energie termică – SACET din municipiul Timișoara aferent anului 2022, a fost elaborat pentru următoarele componente, cuprinzând următoarele activități:
1. Bilanțul pe partea de producere pentru următoarele surse de producere:
I. Cele două surse de producere (CET Sud și CT Centru) care livrează în rețeaua de transport;
II. CT-urile de cartier (cvartal) care livrează energie termică în rețeaua de distribuție;
III. CET-urile de cartier (cvartal) care livrează energie termică în rețeaua de distribuție.
2. Bilanțul pentru rețeaua de transport agent primar alimentată din cele două surse de producere.
3. Bilanțul pentru rețelele de distribuție alimentate din rețeaua de transport prin intermediul punctelor termice;
4. Bilanțul pentru rețelele de distribuție alimentate din centralele de cartier (CT-uri și CET-uri).
În baza lucrării de bilanț termoenergetic aferent anului 2022, CLT Colterm S.A. – în insolvență a întocmit documentația intitulată ”Pierderile de energie termică – reale și tehnologice, pentru sistemul centralizat de alimentare cu energie termică al municipiului Timișoara, aferente anului 2022”, documentație pe care a transmis-o spre avizare către autoritatea competentă (ANRE).
Prin avizul nr. 17/12.04.2023, Autoritatea Națională de Reglementare în domeniul Energiei a avizat documentația privind pierderile tehnologice utilizate la calculul prețurilor și tarifelor energiei termice, întocmită de CLT Colterm S.A.  – în insolvență pe baza bilanțului energetic în sistemul de alimentare cu energie termică din municipiul Timișoara, pentru anul 2022.
Prin adresa nr. CLT 7433/12.04.2023 de înaintare a documentației aferentă bilanțului termoenergetic, înregistrată la Primăria Municipiului Timişoara cu nr. SC2023-009644/12.04.2023, Compania  Locală de Termoficare COLTERM S.A – în insolvență solicită convocarea de urgență a unei ședințe extraordinare a Consiliului Local al Municipiului Timișoara pentru promovarea unei Hotărâri de Consiliu Local prin care să se aprobe documentația ”Bilanţ real tehnologic şi optimizat al energiei termice, pentru sistemul centralizat de alimentare cu energie termică al Municipiului Timişoara aferent anului 2022”  și a documentației de calcul a pierderilor de energie termică – reale și tehnologice, pentru sistemul centralizat de alimentare cu energie termică al municipiului Timișoara, aferente anului 2022. 
Este necesară aprobarea Bilanţului termoenergetic anual real și optimizat pentru sistemul centralizat de alimentare cu energie termică din Municipiul Timișoara, precum și pierderilor reale și tehnologice (prin transfer de căldura și prin pierderi masice de agent termic) în sistemul de transport și distribuție din Municipiul Timișoara conform prevederilor din Legea nr. 325 /2006 a serviciului public de alimentare cu energie termică, pentru a putea fi luate în considerare propunerile de optimizare a serviciului public și a pierderilor reale tehnologice înregistrate în planificarea lucrarilor de modernizare și în calculul tarifului de producere, transport, distribuție și furnizare a agentului termic.
În conformitate cu prevederile art.129 alin. (1) și (2) lit. d)  şi alin. (7) lit. n) şi prevederile art. 139, alin. (1) din Ordonanţa de Urgenţă nr. 57/2019 privind Codul Administrativ,
Având în vedere cele menţionate anterior, apreciem că proiectul de hotărâre privind aprobarea documentaţiei “Bilanţ real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2022“ și a documentației ”Pierderile de energie termică – reale și tehnologice, pentru sistemul centralizat de alimentare cu energie termică al municipiului Timișoara, aferente anului 2022” îndeplineşte condiţiile pentru a fi supus dezbaterii spre aprobare plenului consiliului local.

